kardosdrur/scandi-wiki huggingface dataset:
Kontrasignatur

Kontrasignatur ( («mod»), signaire («skrive»)) er en persons medunderskrift på en beslutning, der allerede er underskrevet af en anden. I statsforfatningsretten er kontrasignatur en ministers medunderskrift på et dokument, hvor statsoverhovedet meddeler sin beslutning.

I Storbritannien udviklede der sig før 1814 et system, hvor medunderskrift af en ansvarlig minister var nødvendig for, at en beslutning taget af monarken (som personligt var uden ansvar) skulle blive gyldig. Systemet indebærer, at ministeren ved at kontrasignere påtager sig ansvaret for vedkommendes beslutning.

Den britiske ordning har tjent som forbillede i mange andre lande, men den blev ikke fulgt i den svenske regeringsform af 1809 og heller ikke i den norske grundlov af 1814, som på dette punkt er udformet efter mønster fra Sverige. Grundloven indeholdt ganske vist en bestemmelse om kontrasignatur af kongens beslutninger, men dette må antages at have været sådan at forstå, at statsministeren var pligtig til at kontrasignere selv om han (og statsrådet) var uenig i beslutningen, men at han var ansvarsfri, hvis han til protokols havde protesteret mod beslutningen.

I Danmark fastlægger grundloven, at beslutninger, som kongens underskriver, skal kontrasigneres af en ansvarlig minister: 

Statsforfatningsret
Kunstnerens mor Ane Hedvig Brøndum i den blå stue

Kunstnerens mor Ane Hedvig Brøndum i den blå stue er et maleri af Anna Ancher fra 1909.

Anna Ancher lavede flere malerier af sin mor, Anna Hedvig (Ane) Brøndum (1826-1916), som var gift med købmand og gæstgiver Erik Andersen Brøndum (1820-90). Efter sin mands død i 1890 drev hun sammen med sønnen Degn Brøndum Brøndums Hotel indtil 70-årsalderen. Portrættet er fra den blå stue på hotellet, hvor hun boede, da hun blev portrætteret, og her læste hun bøger og breve. Flere af Anna Anchers portrætter af Ane Brøndum har den blå stue som ramme.

I maleriet samles mange af de karakteristika, som kendetegner Anchers værker efter 1900. Det er blandt andet bestræbelsen på at frisætte farven og lyset, betoningen af flade frem for dybde og ikke mindst interessen for konstruktive elementer, som kommer til syne i beskæringen og arbejdet med de to søjler af lysreflekser, som ses midt i billedet. Som i andre interiørbilleder er rummet rigt på genstande, men alt selv fra gamle fru Brøndum til bord, stole og malerier på væggene er underordnet den koloristiske helhedsvirkning og lyset fra vinduet.

Anna Ancher skildrede især de nære omgivelser – hjemmet, kvinders og børns verden, og hun malede flere portrætter af sin moder. Anchers forhold til sin moder bestod af dyb hengivenhed, og efter moderens død skrev hun; "Ja, nu har vi desværre ikke moder mere iblandt os; Stuerne er så tomme, og det milde ansigt indrammet af den hvide kappe i kurvestolen savnes umådelig. Men vi må være taknemmelige vi har beholdt hende så længe, at vi var sammen nu de sidste dage.

Proveniens 

 Dansk privateje.
 Solgt hos Bukowski, København, 22. april 1991, katalognummer 3.
 Solgt hos Bruun Rasmussen, Vejle, auktion 115, 12. august 2008, katalognummer 5 ("Interiør med fru Brøndum siddende i den blå stue").
 Solgt på auktion hos Bruun Rasmussen, auktion nr. 825, 28. november 2011, katalognummer 28 ("Fru Brøndum i den blå stue"). Købt af Ny Carlsbergfondet og foræret som gave til Statens Museum for Kunst.

Galleri

Kilder 
 Om maleriet på Europeanas hjemmeside
 Min mor på Skagens museums hjemmeside
 www.smk.dk

Noter 

Malerier fra 1909
Malerier af Anna Ancher
Malerier fra Statens Museum for Kunst
Ammersbek

Ammersbek er en amtsfri by og kommune i det nordlige Tyskland, beliggende under Kreis Stormarn, i den sydøstlige del af delstaten Slesvig-Holsten.

Geografi 
Ammersbek ligger i Metropolregion Hamburg, og ligger ca. 4 kilometer nordvest for Ahrensburg, og 23 kilometer nordøst for Hamborgs bymidte. Byen består af fem bydele, Lottbek, Bünningstedt, Hoisbüttel, Rehagen/Schäferdresch og Daheim/Heimgarten.

Trafik 
Ammersbek har fra U-Bahnhof Hoisbüttel station på U-Bahn Hamburg (U1 Norderstedt-Mitte – Ohlstedt/Großhansdorf)

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
U-Bahn Hamburg

Hamborgs undergrundsbane (Hamburger U-bahn) er en undergrundsbane i Hamborg i Tyskland. Pr. december 2011 består systemet af 4 linjer med 99 stationer fordelt på 104,7 km med spor, Tysklands næstlængste efter Berlins undergrundsbane. Den bliver drevet af det lokale Hamburger Hochbahn AG. Netværket er integreret med tarifforbundet HVV (Hamburger Verkehrs-Verbund), og tilknyttet Hamburgs S-Bahnsystem.

Linjenet

Eksterne kilder og henvisninger 

 Officielt websted
 100 års historie

Transport i Hamborg
Metrosystemer
Agnete Dorph Stjernfelt

Agnete Dorph Stjernfelt (født 25. august 1960) er en dansk oversætter.

Stjernfelt har læst litteraturhistorie på Århus Universitet samt litteraturvidenskab på Københavns Universitet.
Hun har tidligere fungeret som videokunst- og litteraturanmelder på Kristeligt Dagblad og Information, daglig leder af Holland House, dokumentarfilmkonsulent, forlagsredaktør på Borgens Forlag og presse- og kommunikationschef på Det Danske Filminstitut.

Stjernfelt har blandt meget andet oversat Emily Brontës "Stormfulde højder", Pauline Réages "O's historie", samt Tove Janssons "Sommerbogen" og Billedhuggerens datter, —
"fint og sensibelt nyoversat" ifølge Berlingske.

Referencer 

Oversættere fra Danmark
Personer i Kraks Blå Bog
Kløvenhøj

Kløvenhøj er betegnelsen for flere forskellige bakker i Danmark:
 Kløvenhøj (Mors), oldtidshøj
 Kløvenhøj (Salling), cirka 53 moh.
 Kløvenhøj (Thy ved Thisted), 50 moh.
 Kløvenhøj (ved Boddum) 41 moh.
 Kløvenhøj (Sjælland) (Kløveshøj), 100 moh.
A Curious Thing

A Curious Thing er det andet studiealbum fra den skotske singer-songwriter Amy MacDonald. Det blev udgivet 8. marts 2010. Albummets førstesingle, "Don't Tell Me That It's Over" (fortsættelse "Young lovers" some b-side), blev udgivet 1. marts 2010. Albummets udgivelse blev bekræftet i slutningen af 2009, og titlen og tracklisten blev offentliggjort i januar 2010.

Der blev udgivet fem singler fra albummet. Førstesinglen, "Don't Tell Me That It's Over" blev udgivet i hele verden den 1. marts 2010, og blev fulgt op af "Spark" den 10. maj 2010. De efterfølgende singler var "This Pretty Face", der fik begrænset succes i europæiske lande som Tyskland , hvor MacDonald har en stor fangruppe. Yderligere to singler blev udgivet, "Love Love" og "Your Time Will Come", begge i slutningen af 2010. Albummet solgte over 1 mio. eksemplarer på verdensplan.

Spor

Hitlister

Referencer

Eksterne henvisninger 
 
 A Curious Thing on the official homepage 

Amy MacDonald-album
Album fra 2010
Bundesstraße 404

Bundesstrasse 404 er en Bundesstraße i det nordlige Tyskland. Vejen går fra Kiel til Handorf og passerer blandt andet Bargteheide. Vejen går gennem delstaterne Slesvig-Holsten og Niedersachsen.

Veje i Tyskland
Bygninger, konstruktioner og anlæg i Slesvig-Holsten
Niedersachsen
Acaipalme

Acaipalme (portugisisk: [aˌsaˈi] ( lytte), fra Tupi-Guarani asaí;) eller Kålpalme (Euterpe oleracea)  er et palmetræ af slægten Euterpe, der dyrkes for sin frugt og "palmehjerter". Dens navn kommer fra det brasilianske portugisiske ord ïwaca'i = "[frugt som] græder eller udstøder vand". Den globale efterspørgsel efter frugten er vokset hurtigt i de seneste år, og er nu den primære grund til at palmen dyrkes. Euterpe edulis (juçara) er en nært beslægtet art, som nu er den primære kilde til "palmehjerter".

Euterpe oleracea kommer hovedsageligt fra Brasilien og Trinidad og det nordlige Sydamerika, primært i sumpe og flodsletter. Açaípalmer er høje, slanke palmer, der vokser til mere end 25 m, med finnede blade, der er op til 3 m lange.

Frugt 
Frugten, almindeligvis kendt som açaí-bær, er et lille, rundt, sort-lilla bær omkring 25 mm i omkreds, ligner i drue, men er mindre og med mindre frugtkød. Bærret vokser i forgrenede klaser af 500 til 900 frugter. Skallen af de modne frugter er en dyb lilla farve, eller grøn, afhængigt af hvor modent bærret er. Frugtkødet er tyndt, med en ensartet tykkelse på 1 mm eller mindre. Det omgiver den store, hårde kerne, der indeholder et enkelt stor frø på 7–10 mm i diameter. Frøene udgør op 80% af frugten.<span title="This claim needs references to reliable sources. (August 2015)"> Der produceres og høstes to gange i den tørre årstid mellem juli og december.

Galleri

References

Eksterne henvisninger 

Palme-familien
Råbukantilope

Råbukantilopen (Pelea capreolus) er en antilope, der er endemisk for et lille område i det sydlige Afrika, hvor den lever på højtliggende sletter i Sydafrika, Swaziland og Lesotho. Råbukantilopen er den eneste art i slægten Pelea og i underfamilien Peleinae.

Det er en mellemstor antilope med en vægt på 19-30 kg med en lang hals, smalle ører og hos hannen lige, spidse horn, der er 15-25 cm lange. Den grålige pels er kort og tæt.

Det er denne antilope der er ophav til sportstøjmærket Reebok, det Afrikaanske navn for antilopen.

Noter

Eksterne henvisninger 

Dyr fra det sydlige Afrika
Skedehornede
Rørbuk

Rørbukken (Redunca arundinum) er en sumpantilope, der er vidt udbredt i Afrika fra Gabon og Tanzania til Sydafrika. Den lever f.eks. i Sydafrika i dale med højt græs. Den jages for sportens skyld og for sit kød. Omkring 60 procent af bestanden findes i fredede og på anden måde beskyttede områder. Rørbukken har en gennemsnitlig vægt på 58 kg og en kropslængde på 134–167 cm.

Noter

Eksterne henvisninger 

Skedehornede
Helikopterulykken ved Turøyna

Helikopterulykken ved Turøyna (flight HKS241) fandt sted den 29. april 2016, lidt før klokken 12 lokal tid. En Eurocopter EC225 Super Puma fra flyselskabet CHC Helikopter Service styrtede ned ved Skitholmen syd for Øygarden kommune, ved øen Turøyna i den nordlige del af Fjell kommune i Hordaland. Alle ombordværende, 11 passagerer og to besætningsmedlemmer, omkom.

Ulykken 
Helikopteren, en model Eurocopter EC225LP Super Puma fabrikeret af franske Airbus Helicopters, var på vej fra boreplatformen Gullfaks B i Gullfaksfeltet i Nordsøen til Bergen lufthavn, Flesland med 13 personer om bord.

Da helikopteren havde ca. fem minutter til Flesland begyndte den at blive ustabil, hvorefter rotoren løsnede sig, og den faldt omtrent 640 meter. Rotoren blev fundet på en holm, mens selve helikopterkabinen blev fundet i havet på fem til syv meters dybde. En amatørvideo vist på TV 2 Norge viste at helikopterens hovedrotor fløj gennem luften.

Forulykkede
Af de 13 som befandt sig om bord var elleve nordmænd, én brite og én italiener.

Noter

Eksterne henvisninger
Turøy-ulykken henlagt: – Jeg er skuffet, men vi har vært forberedt på dette utfallet. 2018-10-23. NRK 
 Officiel video: Sådan kan helikopterulykken i Norge være sket , Ingeniøren, den 11. oktober 2017 med bl.a. Airbus' video med forsøg på forklaring af årsagerne til ulykken

 

Turøyna
Flyulykker og -hændelser i Norge
Turøyna
Bohor-rørbuk

Bohor-rørbukken (Redunca redunca) er en sumpantilope, der er udbredt i både Øst- og Vestafrika på savanner, hyppigst åbne flodsletter. Det er en lille spinkel antilope, hvor hannen typisk vejer omkring 55 kg og hunnen omkring 40 kg. Skulderhøjden er fra 70 til 90 cm. Hornene, der kun findes hos hannen, er cirka 30 cm lange og krogede og vokser fremad i spidsen.

Noter

Eksterne henvisninger 

Skedehornede
Henrik Krüger

Henrik Krüger er en dansk forfatter der har skrevet en række faglitterære bøger om blandt andet narko-kriminalitet og emner omkring Anden Verdenskrig, herunder om Hans V. Tofte og Luftangrebet på Bari. Derudover har han også udgivet romaner.

Krüger har været USA-korrespondent for Politiken.

Ufuldstændig bibliografi 
 Henrik Krüger (1975) Doktoren - en journalistisk roman om tortur. Bogan
 
 Henrik Krüger (1976) Smukke Serge og Heroinen. Bogan
 Henrik Krüger (1977) Røde Alice og Strømeren. Roman. Bogan
 Henrik Krüger og Niels Levinsen (1978) Fascismens Internationale Net. Bogan
 Henrik Krüger (1978) Likvidér Boilesen. Breien
 Henrik Krüger (1980) The Great Heroin Coup. South End  Press, Boston og Toronto University Press.
 Henrik Krüger (1981) Winther - en dansk storsvindlers bekendelser. Bogan
 Henrik Krüger (1983) Narkostrømer. Roman. Bogan
 Henrik Krüger (1984) L'Arme de la Drogue. Messidor, Temps Actuels.
 
 Henrik Krüger (1988) Jaguarens Søn. Bogan
 Henrik Krüger: (1991) Min bid af New York. Bogan
 
 
 
 Henrik Krüger (2016) The Great Heroin Coup (Opdateret og udvidet version) TrineDay.

Referencer 

Faglitterære forfattere fra Danmark
Journalister ved Politiken
Romanforfattere fra Danmark
Kaspar Boye Larsen

Kaspar Boye Larsen (født 10. marts 1975) er en dansk heavy metal bassist, der siden maj 2016 har spillet bas i det danske band Volbeat. Han har spillet med flere metalbands som bl.a. The Kandidate og Withering Surface.

Karriere 
I 1994 var Kaspar Boye Larsen et af de stiftende medlemmer af det melodiske dødsmetalband Withering Surface, som kommer fra Næstved. Gruppen eksisterede frem til 2004, og nåede at udgive fire albums. Sammen med guitaristen Allan Tvedebrink dannede Larsen herefter trash metalbandet The Downward Candidate, der senere skiftede navn til The Kandidate. Med denne gruppe har Larsen udgivet to studiealbums. Derudover sluttede han sig til death metalbandet Thorium, hvor han var med til at udgive albummet Feral Creation i 2008.

I april 2016 annoncerede heavy metalbandet Volbeat at Larsen skulle spille med dem på dere kommende turné i USA, idet gruppens tidligere bassist, Anders Kjølholm, havde valgt at forlade bandet i efteråret 2015. Allerede i 2006 havde Larsen spillet med gruppen på deres første turne i Europa. Hans pludselig deltagelse med gruppen i USA gjorde, at han måtte efterlade sin kone og nyfødte barn blot 12 timer efter fødslen.

Den 13. maj 2016 blev det offentliggjort via bandets hjemmeside, at Boye Larsen var blevet gruppens nye bassist, efter at hans optræden under koncerter i USA var en succes. Dette blev annonceret samtidig med en ny musikvideo til "The Devil's Bleeding Crown".

Diskografi 
med Withering Surface
 Scarlet Silhouettes (1997)
 The Nude Ballet (1998)
 Walking on Phantom Ice (2001)
 Force the Pace (2004)

med The Kandidate
 Distort & Confuse (2005, demo som The Downward Candidate)
 Until We Are Outnumbered (2010)
 Facing The Imminent Prospect of Death (2012)

Med Thorium
 Feral Creation (2008)

Med Volbeat
 Rewind, Replay, Rebound (2019)
 Servant of the Mind (2021)

Referencer

Eksterne henvisninger 

 

Bassister fra Danmark
Heavy metal-musikere fra Danmark
Medlemmer af Volbeat
Pastorale (musik)

Pastorale betegner i musik et 'Hyrdestykke'. Udtrykket stammer fra græsk 'pastor', der betyder hyrde.

Der kan enten være tale om en idyllisk (evt. erotisk ladet) hyrdescene fra en ballet eller opera, eller i kirkelig sammenhæng et stykke musik med tilknytning til hyrderne i Betlehem. En pastorale vil ofte være præget af sicilianorytme.

Se også 
 6. symfoni (Beethoven) - også kaldet Pastoralsymfonien

Klassisk musik
Kob

Koben (Kobus kob) er en sumpantilope, der er udbredt i subsaharisk Afrika fra Senegal til Sydsudan, f.eks. på flodsletter med græs. Det er den hyppigste antilope i Afrika, næstefter den blå gnu. Koben lever i fugtige områder, hvor den græsser morgen og aften. Den har brunlig pels med hvide markeringer på hoved og hals samt sorte striber på benene. Hannen har lyreformede horn med kraftige ringe.

Noter

Eksterne henvisninger 

Dyr fra Østafrika
Dyr fra Vestafrika
Skedehornede
Sicilianorytme

Sicilianorytme er en "vuggende rytme" i 6/8 eller 12/8-delstakt: punkteret ottendedel, efterfulgt af sekstendedel efterfulgt af ottendedel, se evt. node (musik). 

Siciliano er en folkedans fra Sicilien som senere er blevet brugt i stiliseret form som instrumental form og i operaarier.

Rytme
Thomas Jensen (fodboldspiller)

Thomas Jensen (født 4. august 1974) er en dansk tidligere fodboldspiller, som spillede for AaB i Superligaen i 1990'erne. Han modtog DBU's Talentpris som U19-spiller i 1992.

Referencer

Eksterne henvisninger 
 

Fodboldspillere fra Danmark
Fodboldspillere fra AaB
Fodboldspillere fra SV Darmstadt 98
Dance Club Songs

Dance Club Songs (tidligere kendt som Hot Dance Club Songs, Club Play Singles, Hot Dance Club Play, Hot Dance/Disco og Disco Action) er en ugentlig hitliste over det mest populære sange på diskotekerne i USA. Den bliver offentliggjort af det amerikanske magasin Billboard, som sammensætter listen på baggrund af spillelister indsendt af djs på diskotekerne.

Udvalgte danske artister på Dance Club Songs
Følgende danske kunstnere har ligget på Dance Club Songs. Listen inkluderer ikke sangskrivere og/eller producere, eller andet teknisk personale.

Kilder

Eksterne henvisninger
Dance Club Songs

Hitlister
Gorm Greisen

Gorm Ole Greisen (født 1951 i Rungsted) er en dansk læge og professor, der blev valgt som formand for Etisk Råd i februar 2016, hvor han overtog posten efter Jacob Birkler. Greisen har været medlem af Etisk Råd siden 2013, heriblandt en periode som næstformand. Greisen overlod posten som formand til Anne-Marie Gerdes i starten af 2019. Han er desuden udnævnt til ridder af Dannebrogsordenen.

Uddannelser og beskæftigelse 
Han studerede medicin på Københavns Universitet fra 1969 til 1976 sideløbende med, at han læse datalogi (også på Københavns Universitet), i hvilket han blev bachelor i 1974. Da han var færdig med medicinstudiet blev han uddannet i tropemedicin fra Institut Prince Leopold i Antwerpen, hvor han studerede fra 1977 til 1978. I 1989 fik han en doktorgrad i medicin, ligeledes fra Københavns Universitet.

Han har arbejdet som overlæge på Rigshospitalets neonatalafdeling siden 1991 og siden 1998 desuden som professor i pædiatri på Københavns Universitet. Han arbejdede desuden et par år som læge i Zambia i sine yngre dage. Af priser har han modtaget Danin Fondens pris i 1994, William Ottesens pris i 2007 og i 2008 Den Centrale Videnskabsetiske komites pris, som han modtog for sit forskningsarbejde i neonatalogi.

Priser 
 1994: Danin Fondens pris
 2007: William Ottesens pris
 2008: Den Centrale Videnskabsetiske komites pris

Referencer 

Læger fra Danmark
Pædiatere
Professorer fra Københavns Universitet
Riddere af Dannebrog
Alumni fra Københavns Universitet
Modtagere af Klein-prisen
Ødelæggelsen af Sodoma og Gomorra

Ødelæggelsen af Sodoma og Gomorra er et maleri af den engelske maler John Martin fra 1852.

Det viser bibelens historie om historie om ødelæggelsen af de to byer Sodoma og Gomorra, som var Guds straf for byernes befolknings umoralske opførsel. Kun Lot og hans døtre blev reddet. Lots hustru så sig tilbage trods Guds befaling og blev forvandlet til en saltstøtte. Den ildrøde farve er karakteristisk for John Martins dramatiske scener af ødelæggelse. Hvirvelstormen på himlen var også et hyppigt træk på hans malerier.

Apokalyptiske tendenser 
Flere andre af Martins malerier indeholder apokalypser: Babylons fald (1831), The Fall of Nineveh , Divine vengeance, Pandemonium (1841) og The Eve of the Deluge (1840).

Kunstneren 
Mange betragtede i Martins levetid ham som en stor britisk kunstner, kun overgået af hans lidt ældre kollega, J.M.W. Turner, som han kappedes med om anerkendelse. Men efter John Martins død vandt Turner.

Eksterne henvisninger 
 The Destruction of Sodom and Gomorrah | Martin, John - Europeana

Referencer 

Malerier fra 1852
Malerier fra England
Malerier af John Martin
Tøyen Station (jernbane)

Tøyen Station (Tøyen stasjon eller Tøyen holdeplass) er en jernbanestation på Gjøvikbanen i Norge. Stationen ligger på græsen mellem Keyserløkka (østlige perron) og Tøyenparken (vestlige perron) i Oslo, ca. 1400 meter nordøst for det centrale Tøyen hvor det lokale indkøbscenter og Tøyen Station på T-banen ligger. Stationen betjenes af lokaltogene på Gjøvikbanen.

Stationen blev oprettet som holdeplads 1. maj 1904 og blev opgraderet til station 1. juli 1910. Oprindeligt hed den Tøien, men den skiftede navn til Tøyen i april 1921. Den blev nedgraderet til trinbræt 15. september 1963.

Stationsbygningen fra 1904 blev tegnet af arkitekten Paul Armin Due og mindede meget om tilsvarende bygninger på de små mellemstationer på Skreiabanen. Bygningen blev udvidet i 1913 efter tegninger af arkitekten Gudmund Hoel, hvortil kom et par yderligere udvidelser og ombygninger i tiden omkring første verdenskrig. Bygningen blev revet ned i 1965. En stationsmesterbolig blev opført efter tegninger af Gudmund Hoel i 1918 og revet ned i 1986 sammen med et par udhuse. Stationen havde tidligere en række spor og større aktivitet, men den mistede noget af sin betydning, da strækning forbi Tøyen fik dobbeltspor. I dag må passagererne tage til takke med læskur.

I 2007 foreslog Oslos byråd og Oslo Sporveier at nedlægge Tøyen Station som følge af dens ucentrale beliggenhed og lave passagertal og samle jernbane og T-bane i en ny terminal for kollektiv trafik ved Ensjø Station. Forslaget blev gentaget af Oslo Sporveiers arvtager Ruter i deres strategiplaner i de efterfølgende år.

I 2012 skrev Jernbaneverket: "Ved Ensjø vil man kunne få kort overgang til Ensjø T-banestation, området er også under udvikling med nye arbejdspladser og boliger. At flytte Tøyen til Ensjø vil være et vigtigt tiltag for rejsende på Gjøvikbanen og for udvikling af Ensjø-området. Et groft overslag for omkostningerne ved at flytte Tøyen st. til Ensjø lyder på 30-40 millioner."

Litteratur

Noter

Eksterne henvisninger 

Stationer på Gjøvikbanen
Etableret i 1904
Jernbanestationer i Oslo
Snippen Station

Snippen Station (Snippen stasjon eller Snippen holdeplass) er en ubetjent jernbanestation Gjøvikbanen i Maridalen, ca. 17,5 km nord for det centrale Oslo. Stationen består af en enkelt perron med et læskur. Der er ingen parkeringsplads ved stationen, og adgang sker via en grussti. Stationen udmærker sig som udgangspunkt for udflugter i både Nordmarka og Lillomarka.

Stationen åbnede som trinbræt i november 1945.

Litteratur

Eksterne henvisninger 

Stationer på Gjøvikbanen
Etableret i 1945
Jernbanestationer i Oslo
Danmarks Håndarbejdslærerforening

Danmarks Håndarbejdslærerforening blev grundlagt i 1965 som en faglig forening for folkeskolelærere i håndarbejde. Den blev i 2015 sammenlagt med Danmarks Sløjdlærerforening, og på generalforsamlinger i de gamle foreninger vedtoges stiftelsen af Den faglige forening Håndværk og Design fredag 29. april 2016. Foreningen var medlem af Nordisk sløyd- og tekstillærerforbund.

Danmarks Håndarbejdslærerforenings tidsskrift hed først Håndarbejde i skolen (1965-2011) og derefter Håndarbejde Nu, der ophørte med udgangen af 2015. Fra 2016 udgives det fælles tidsskrift Håndværk & Design.

Henvisninger 
 Fra nyttefag til gadekunst - et fag i forandring. 50 år med Danmarks Håndarbejdslærerforening 1965-2015. Red. Lisbeth Tolstrup. 72 sider. .

Håndarbejde
Håndarbejdslærerforening
Håndværk og design
Etableret i 1965
Ophørt i 2016
Rykka

Christina Maria Rieder (født 13. marts 1986 i Vancouver) bedre kendt som Rykka, er en canadisk sangerinde af schweizisk herkomst. Hun repræsenterede Schweiz i Eurovision Song Contest 2016 med sangen "The Last Of Our Kind", hvor hun dog ikke kvalificerede sig til finalen.

Eksterne henvisninger 

Sangere fra Schweiz
Deltagere ved Eurovision Song Contest 2016
Schweiz' Eurovision Song Contest-deltagere
Personer fra Vancouver
Sangere fra Canada
Amt Bad Oldesloe-Land

Amt Bad Oldesloe-Land er et amt i det nordlige Tyskland, beliggende under Kreis Stormarn. Kreis Stormarn ligger i delstaten Slesvig-Holsten. Administration er beliggende i byen Bad Oldesloe, men denne er ikke en del af amtet.

Geografi 
Amtets kommuner ligger i området omkring sammenløbet af vandløbene Barnitz, Beste og Trave.

Kommuner i amtet

Eksterne kilder og henvisninger 

 Amt Bad Oldesloe-Land

Bad Oldesloe-Land